29.09.2020
Аҧсны Аҳәынҭқарра Ахада Аслан Бжьаниа ашьапылампыл асразы аклуб "Зенит" азыҟаҵаҩ иквалификациа азырҳаразы Ацентр Адиректор Сергеи Морозови Аҿар русқәеи аспорти рзы Аҧсны аҳәынҭқарратә еилакы ахантәаҩы Џьамал Гәбази идикылеит.
Иахьа Аҟәа ақ. аҟны ихыркәшахеит ашьапылампыл асразы Санкт-Петербургынтәи академиа “Зенит” анапхгарала Аҿар русқәеи аспорти рзы Аҧсны аҳәынҭқарратә еилакы еиҿнакааз ахәыҷы-қәыҧштә шьапылампыл асразы азыҟаҵаҩцәа разыҟаҵара.
Аҳәынҭқарра Ахада иҭабуп ҳәа реиҳәеит академиа "Зенит" ахаҭарнакцәа иҟарҵо азҿлымҳареи аҧсуа зыҟаҵаҩцәа ирырҭо ацхыраареи рзы.
Аиҧылараан иара убас ирылацәажәан ареспубликаҟны аспорти абаҩрҵәыреи рырҿиара азҵаарақәа.